Diari Oficial de la Generalitat Valenciana


Sumari del DOGV 3305, del 11-08-1998 (1998/6412)

RESOLUCIÓ de 19 de maig de 1998, del director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundación Juan Pablo II. Família i Vida.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3305

Data del DOGV
:   11-08-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/6412


Data del document
:   19-05-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 19 de maig de 1998, del director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundación Juan Pablo II. Família i Vida. [1998/6412]
  
Vista la sol·licitud del dia 25 de febrer de 1998, que va entrar en el Registre en la mateixa data amb el número 10.573, efectuada pel Sr. Eleuterio Abad, en representació de la Fundación Juan Pablo II. Família i Vida, en què se sol·licitava la inscripció de dita entitat en el Registre de Fundacions de la Comunitat Valenciana, basant-se en els següents
  
Antecedents de fet
  
Primer
  
Que segons l'escriptura de data 10 d'abril de 1997, i amb número de protocol 1326, atorgada davant del notari de l'Il·lustre Col·legi de València, Sr. Fernando Corbi Coloma, van comparéixer l'Excm. i Rvdm. Sr. Juan-Antonio Reig Pla, Bisbe de Segorbe-Castelló; el Rvd. Sr. Mario Gadea Gironés, i el Rvd. Sr. Juan-Andrés Talens Hernández, els tres en el seu nom i dret, i amb la voluntat de constituir en aqueix acte la fundació denominada Fundación Juan Pablo II. Família i Vida.
  
Observada pel Protectorat certa insuficiència en la dotació fundacional, en data 29 d'abril de 1998, i amb el número 1292 de protocol, va ser autoritzada una escriptura d'elevació a públic d'acords socials, en què el citat notari dóna fe de l'existència d'un certificat bancari, que acredita la seua compleció.
  
Segon
  
Segons l'article 4t dels seus Estatuts, el fi de la fundació és la promoció de la docència i la investigació de la doctrina de l'Església catòlica sobre el matrimoni i la família. Dits fins podran ser complits directament per la fundació, o en col·laboració amb altres persones físiques o jurídiques.
  
De conformitat amb l'article 6é estatutari, seran beneficiaris de la fundació, els qui pretenguen rebre docència o realitzar investigacions sobre el matrimoni i la família.
  
Tercer
  
La dotació de la fundació, segons consta en l'escriptura d'elevació a públic d'acords socials, de data 29 d'abril de 1998, és de tres milions de pessetes (3.000.000 PTA), aportada pels fundadors a parts iguals.
  
La realitat de dita aportació s'acredita mitjançant un certificat de l'entitat de crèdit Bancaixa, incorporat a la citada escriptura.
  
Quart
  
D'acord amb allò que s'ha previst en el capítol III dels estatuts fundacionals, el govern de la fundació estarà a càrrec del Patronat, compost de cinc membres. D'aquests, tres patrons seran designats per l'arquebisbe de València, i dos patrons pel president de l'Institut Pontifici Joan Pau II de la Universitat Laterana de Roma.
  
El Patronat inicial queda compost per les següents persones:
  
Nomenats per l'Excm . i Rvm. Sr. Arquebisbe de València:
  
Sr. Hernando Medialdea Dapena; Sr. Nicolás Sánchez García i Sr. Francisco Jiménez Ambel.
  
Nomenats pel president de l'Institut Pontifici Joan Pau II de la Universitat Laterana de Roma:
  
Sr. Manuel Giner Miralles, i Sr. Ildefonso Carrascosa Vallés.
  
Dels nomenats, serà president el Sr. Manuel Giner Miralles, per un període de 2 anys, i secretari, per 3 anys, el Sr. Francisco Jiménez Ambel.
  
La resta de l'articulat estatutari regula totes les qüestions previstes legalment en matèria de fundacions.
  
Fonaments jurídics
  
Primer
  
La Constitució inclou en el títol I, capítol II, secció II, article 34, el dret de fundació per a fins d'interés general.
  
Segon
  
L'article 1 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de mode durador el seu patrimoni a la realització de fins d'interés general, circumstàncies que concorren en el present cas.
  
Tercer
  
Examinats els fins de la fundació, la dotació així com l'aportació efectivament realitzada, aquells es consideren d'interés general, i aquesta inicialment suficient per a la inscripció, de conformitat amb allò que s'ha establit en l'article 11.b) del Decret 60/1995, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General.
  
Quart
  
La carta fundacional i els Estatuts, continguts en l'escriptura pública de 10 d'abril de 1997, reuneixen els requisits bàsics dels articles 8 i 9 de la vigent Llei 30/94, de 24 de novembre, per la qual cosa la fundació pot ser reconeguda, tenint en compte el fi que persegueix segons l'article 4t dels seus Estatuts.
  
Cinqué
  
L'expedient ha sigut tramitat per la Direcció General d'Interior de la Conselleria de Presidència, a través del Servei d'entitats Jurídiques, en virtut de les atribucions que té conferides pels decrets 4/1997, i 30/1997, de 26 de febrer, sobre assignació de competències a la Presidència i a les conselleries, i d'aprovació del Reglament Orgànic i Funcional de la Conselleria de Presidència, respectivament, tot això, en relació amb el Decret 60/1995, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana i l'article 10 de l'Ordre de 23 de maig de 1996, en la redacció donada a aquesta per l'Ordre de 25 de novembre de 1996, pel que fa a l'estructura administrativa a nivell de servei.
  
Vistos la Constitució, la Llei 30/1994, de 24 de novembre, el Reial Decret 316/1996, de 23 de febrer, pel qual s'aprova el Reglament de Fundacions de Competència Estatal, el Decret 60/1995, de 18 d'abril, del Govern Valencià, l'Ordre de 19 de gener de 1996, de la Conselleria d'Administració Pública, per la qual s'estableix la data d'inici d'activitats del Registre i Protectorat Únics de la Comunitat Valenciana, i la resta de normativa de pertinent aplicació, resolc:
  
Primer
  
Inscriure com a fundació la denominada Fundación Juan Pablo II. Família i Vida, en el Registre de Fundacions de la Comunitat Valenciana amb el número 299(V) i classificar-la de caràcter docent cultural. El seu domicili radicarà a València, c/ Trinitaris, 3-3é.
  
Segon
  
Inscriure en el Registre de Fundacions de la Comunitat Valenciana, els Estatuts per què ha de regir-se la fundació, elevats a escriptura pública de data 10 d'abril de 1998, i amb número de protocol 1326, atorgada davant del notari de l'Il·lustre Col·legi de València, Sr. Fernando Corbi Coloma, i inscriure així mateix, l'escriptura d'acords socials, autoritzada pel mateix notari, en data 29 d'abril de 1998, i amb el número 1.292 del seu protocol.
  
Tercer
  
Inscriure en el citat Registre el nomenament del primer Patronat segons figura en l'antecedent de fet quart de la present resolució.
  
Notifiqueu l'actual resolució, amb l'advertiment que contra aquesta, que no esgota la via administrativa, es podrà presentar recurs ordinari davant d'aquest mateix òrgan o davant del conseller de Presidència en el termini d'un mes, a comptar des de la data de la seua notificació, de conformitat amb allò que s'ha disposat en el Decret 60/1995, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 19 de maig de 1998.- El director general d'Interior: José-Luis Villanueva Muñoz.